## Ustvari območja časa vožnje

##

Orodje Ustvari območja časa vožnje omogoča ustvarjanje območij, ki jih je mogoče doseči v navedenem času vožnje, razdalji vožnje, razdalji hoje in tako naprej. Meri od ene ali več točk (do 1.000) vzdolž cest ali pešpoti, da ustvari sloj, ki vam lahko pomaga odgovoriti na vprašanja, kot so:

- Do kam lahko pridem od tukaj v 30 minutah vožnje?
- Do kam lahko pridem od tod v 30 minutah vožnje ob 17:30 med prometno konico?
- Kaj se nahaja znotraj dveh kilometrov hoje od mojega hotela?
- Do katerih območij mesta lahko pridejo gasilci v petih minutah?
- Če se tukaj zgradi nov gasilski dom, kako bi se izboljšala pokritost odzivnosti gasilcev ob požarih?
- Katera tržna območja pokriva moje podjetje?

Morda boste na svoja vprašanja lahko odgovorili samo z vizualizacijo izhodnih poligonov. Ali pa boste naredili dodatno prostorsko analizo z uporabo izhodnih poligonov. Na primer, zagon orodja Agregiraj točke z uporabo območij časa vožnje z demografskimi podatki lahko pomaga določiti, katere potencialne lokacije trgovin bodo zagotovile najboljšo bazo kupcev za vašo vrsto poslovanja.

## Tip:

Za ustvarjanje poligonov z merjenjem zračne razdalje in ne z merjenjem po cestah, uporabite orodje Ustvari obrise.

Če je obkljukana možnost Uporabi trenutni obseg karte, bodo za ustvarjanje območij časa vožnje in razdalje vožnje uporabljeni samo poligoni, ki so vidni znotraj trenutnega obsega karte.Če je možnost odkljukana, bodo uporabljeni vsi geoobjekti v vhodnem sloju, tudi če so zunaj trenutnega obsega karte.

## Izberite točkovni sloj, okoli katerega bodo izračunana območja časa vožnje

Točkovni geoobjekti, okoli katerih bo izračunan poligon. Izberete lahko način izračuna poligona na podlagi načina potovanja (vožnja z osebnim ali s tovornim vozilom ali hoja) in merjenje (čas ali razdalja).

Poleg izbire sloja s karte lahko izberete Izberi sloj za analizo iz zbirke Living Atlas ali Izberi sloj za analizo, ki se nahajata v spodnjem delu spustnega menija. To odpre galerijo, ki vsebuje zbirko slojev, uporabnih za mnoge analize.

Orodje podpira do 1.000 geoobjektov v vhodnem sloju.

## Izmeri

Izberite svoj način potovanja (vožnja z osebnimi ali s tovornimi vozili ali hoja) in merjenja (čas ali razdalja). Razpoložljive načine potovanja določi administrator vaše organizacije. Po izbiri načina in merjenja, vnesite trajanje ali razdaljo do 5 ur (300 minut) ali 300 milj (482,80 kilometrov).

Ko izberete čas vožnje z avtom, čas vožnje po neasfaltiranih cestah ali čas vožnje s tovornjakom, lahko izberete način merjenja časa vožnje.

- Odkljukajte Uporabi promet, da ustvari območja časa vožnje na podlagi hitrostnih omejitev. To je možnost, ki jo izberete, če želite splošno območje časa vožnje in ne tisto, ki je izračunano z uporabo spreminjajočih se prometnih razmer za določen čas odhoda.

- Obkljukajte Uporabi promet, da ustvarite območja časa vožnje poti na podlagi podanega časa začetka in spreminjajočih se prometnih razmer. Če izberete tudi možnost Trenutni promet, se čas odhoda iz vhodnih točk nastavi na trenuten čas. Trenutne in predvidene hitrosti prometa prihajajo iz virov in senzorjev, da se ustvarijo območja časa vožnje. Predvidene hitrosti prometa se izračunajo glede na hitrosti trenutnega prometa, pretekle hitrosti in trenutne dogodke, kot je vreme. Hitrosti prometa so predvidene 12 ur v prihodnost, da lahko premaknete drsnik in nastavite čas odhoda do 12 ur vnaprej.

  Uporabite te nastavitve trenutnega prometa, da izveste, katera območja je mogoče doseči, če se odpravite zdaj, čez eno uro in tako naprej.

- Če obkljukate možnost Uporabi promet in izberete Promet na podlagi tipičnih pogojev za dan in čas, orodje ustvari območja časa vožnje na podlagi preteklih povprečij hitrosti za vsak petminutni interval v običajnem tednu. Rezultati vključujejo promet, vendar odstranijo vpliv trenutnih prometnih razmer in dogodkov, ki lahko močno odstopajo od običajnih.

  Te nastavitve preteklega prometa lahko uporabite za vprašanje, kot je na primer: »Katera območja lahko dosežem, če je odhod ob 11:30 v sredo?«

  Čas, ki ga nastavite, upošteva časovni pas, v katerem se nahajajo vaše vhodne točke. Če torej nastavite čas na 8:00 in imate dve točki, eno v New Yorku in drugo v Los Angelesu, bosta območji časa vožnje ustvarjeni za 8:00. Vzhodni čas in 8:00. Pacifiški čas.

Upoštevajte, da ko vozilo pelje stran od točke, se trenutni čas in prometne razmere spreminjajo. Orodje Ustvari območja časa vožnje upošteva te variacije, ko izberete Čas vožnje in obkljukate Uporabi promet; vendar vse regije ne podpirajo prometa. Kliknite povezavo Glej razpoložljivost na orodju, da preverite, ali je na voljo na vašem študijskem območju.

Pri času vožnje s tovornjakom se lahko uporabljajo dinamične hitrosti vožnje na podlagi prometa, a le do z zakonom dovoljene omejitve hitrosti za tovornjake. Na primer, če je dinamična hitrost za ulico na podlagi trenutnega prometa 65 km/h, omejitev hitrosti za tovornjake na tej ulici pa je 50 km/h na uro, bo pri izračunu uporabljena hitrost 50 km/h za to ulico.

Možnosti Čas hoje in Razdalja hoje uporabljata hitrostno omejitev 5 kilometrov na uro (3,1 milje na uro) in sledita pešpotem ter določenim ulicam (ter ne upoštevata pravil, ki veljajo za avtomobile, kot so enosmerne ulice).

Pri razdalji vožnje s tovornjakom se uporabljajo hitrostne omejitve in upoštevajo pravila, ki veljajo za težke tovornjake, medtem ko se pri razdalji vožnje z avtom in razdalji vožnje po neasfaltiranih cestah uporabljajo hitrostne omejitve in upoštevajo pravila, ki veljajo za vozila, kot so avtomobili.

## Območja iz različnih točk

Izberite, kako naj se ravna s stiki območij različnih vhodnih točk, ko ti dosežejo drug drugega. Lahko:

- Prekriva – Območja različnih vhodnih točk lahko pokrivajo isto cesto. To je uporabno, ko morate poznati vse vhodne točke, ki lahko dosežejo določeno lokacijo znotraj podanega časa ali razdalje.
- Razgradi – Vsa območja so združena v enega in samo eno območje lahko pokriva določeno lokacijo. To je uporabno, ko morate vedeti samo, da je območje mogoče doseči v določenem času ali razdalji, vendar vam ni treba vedeti, točno katere vhodne točke lahko dosežejo lokacijo.
- Se razdelijo – Območja različnih vhodnih lokacij, ki bi se sicer prekrivale, so razdeljena po sredini, tako da se medsebojno delijo. To je uporabno, ko želite videti, katera območja so znotraj danega časa ali razdalje od vhodnih točk in hkrati določajo, katera vhodna točka je najbližja temu območju.

## Ime sloja z rezultati

To je ime sloja, ki bo ustvarjen v Moji vsebini in dodan na karto. Privzeto ime temelji na imenu orodja in imenu vhodnega sloja. Če sloj že obstaja, bo od vas zahtevano, da vnesete drugo ime.

S pomočjo spustnega menija Shrani rezultat v lahko navedete ime mape v Moji vsebini, kjer bo shranjen rezultat.